Егоров Семен Иванович (Илин Хаҥалас улууһа)

Егоров Семен Иванович (1868-1930) - Илин Хаҥалас Хаптаҕай нэһилиэгин баайа, меценат, Сахалар 1912 сыллааҕы сийиэстэрин кыттыылааҕа. 

Кини үбүгэр 1901 сыллаахха Хаптаҕайга Успенскай таҥара дьиэтэ тутуллубута.

Куораттан М.И. Шишлянникова диэн дьэбириэй кыыһын күрэтэн таһааран бэргэһэлэммит. Дьэбириэйдэр ыккардыларыгар улахан айдаан тахса сылдьыбыт. 

1922 с. уһаайбатыгар Огдурааҥҥа үрүҥнэр штаабтана сылдьыбыттара. Аймаҕа А. Зубарева кэпсииринэн Ксенфонтов хамсааһыныгар буруйданан Соловки лааҕырыгар утаарыллыбыт, онтон төннүбэтэх. Слепцов Н.М. Сэдэх хаартыска туһунан. Күрүлгэн. 2012.

Кыыһа Сара Семеновна сэбиэскэй кэм саҕана өр сыл 2-с уонна 3-с оскуолаларга учууталлаабыта, оҕото суох этэ. 

 Быһаарыылар 

Категория:Илин Хаҥалас улууһа
Категория:Дьоннор алпабыытынан
Категория:1868 сыллаахха төрөөбүттэр
Категория:1930 сыллаахха өлбүттэр